hu hu hu hu hu hu hu hu hu hu hu hu hu hu hu hu en hu hu hu nds hu sv es hu hu hu hu hu hu hu hu hu hu hu hu hu hu hu hu hu hu ru en hu en ca de ru de uk nb en es hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz az ca da es et fa fr it ja ko en nl nb pl pt ru th tr fy vi zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2018. július 6.
Ugrás a navigációhoz Ugrás a kereséshez
A Wikimédia Commons tartalmaz Áltiszafafélék témájú kategóriát.
Az áltiszafafélék (Cephalotaxaceae) a fenyőalakúak (Pinales) rendjének egyik, az ezredforduló táján megszüntetett családja. Egyes rendszerekben a közeli rokon tiszafafélékkel (Taxaceae) együtt alkotta a Taxales rendet.
Az áltiszafafélék és a tiszafák hasonlóságát régebben konvergens sajátosságoknak hitték, és ez ki is fejeződött a rendszerekben. Soó Rezső az áltiszafaféléket a valódi tűlevelűek rendjébe (Coniferales) helyezi, a ciprusfélék (Cupressaceae) és az araukáriafélék (Araucariaceae) közé, míg a tiszafáknak külön rendet nyit. Hortobágyi Tibor már külön osztályt nyit a tiszafáknak (Taxopsida), az áltiszafák viszont a tűlevelűek osztályában maradnak (Coniferopsida). A legújabb genetikai, sejttani, kemotaxonómiai vizsgálatok azonban egyértelműen tanúsítják, hogy az áltiszafák a tiszafák testvércsoportja, és a hasonló sajátosságok (törzsszerkezet, levelek egy síkban helyezkednek el az ágvégeken, egy magkezdemény alakul maggá stb.) nem konvergens tulajdonságok, hanem valóban a monofiletikus eredetet bizonyítják. Fontos viszont azt tudni, hogy az áltiszafafélék arillusa nem homológ képlet a tiszafákéval. Ugyanis a tiszafa magköpenye egy valódi makrosporofillum, míg az áltiszafák magvának külső rétege (mely teljesen burkolja a magot), nem más mint a mag külső burkának elhúsosodása (mely tele van gyantajáratokkal), ez alatt található a fás integumentum. Az áltiszafaféléket egyes korábbi rendszerek (pl. Jarmolenno) már morfológiai sajátosságaik alapján a tiszafák közé helyezték, nem sejtve a genetikai vizsgálatok későbbi eredményét.
A korszerű vizsgálatok alapján a családot beolvasztották[1] (a tiszafák (Taxaceae) közé.
↑ A taxon adatlapja az ITIS adatbázisában. Integrated Taxonomic Information System
Podani János. A szárazföldi növények evolúciója és rendszertana (2003). ISBN 963 463 632 2
Soó Rezső: Fejlődéstörténeti növényrendszertan
Urania Növényvilág – Magasabbrendű növények I.
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Áltiszafafélék&oldid=20110263”
Taxonok from paraméter nélkül
Hivatkozás erre a változatra
Hogyan hivatkozz erre a lapra?
A lap utolsó módosítása: 2018. július 6., 19:08
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.